**--------------------------------------------------------------------------------------------------------------**

1. **หลักการและเหตุผล**

ภาควิชาสรีรวิทยา คณะแพทยศาสตร์ศิริราชพยาบาล มหาวิทยาลัยมหิดล เป็นหน่วยงานในคณะฯ ที่มีส่วนขับเคลื่อนพันธกิจของคณะฯ ในงานด้านวิทยาศาสตร์การแพทย์ เพื่อที่จะพัฒนาหน่วยงานนี้ให้เป็นแหล่งการเรียนรู้ สร้างสรรค์ผลงาน องค์ความรู้และนวัตกรรมใหม่ ๆ มากมายที่มีประโยชน์แก่สังคมส่วนรวมและมนุษยชาติระดับแนวหน้าในภูมิภาค รวมทั้งเป็นที่ปรากฏแก่สาธารณชน และได้รับการยอมรับ นอกจากนี้ ภาควิชามีส่วนสำคัญในการผลิตบัณฑิต ระดับปริญญาตรี และระดับบัณฑิตศึกษา เพื่อรองรับการเปลี่ยนแปลง ความก้าวหน้าทางเทคโนโลยี ความต้องการของตลาดในสาขาที่ขาดแคลน และเพื่อการพัฒนาสังคมของประเทศ เพื่อให้สำเร็จการศึกษาอย่างสมบูรณ์ สำหรับนักศึกษาในระดับบัณฑิตศึกษากระบวนการเรียนรู้และถ่ายทอดสู่สังคม เป็นสิ่งที่มีความสำคัญยิ่ง

ภาควิชามีบุคลากร ที่มีความแตกต่างกันทั้งด้านกาย จิตใจ พื้นฐานความรู้ ทัศนคติ ความเชื่อ และค่านิยม ตลอดจนพฤติกรรม ดังนั้น จึงต้องหล่อหลอมและเรียนรู้ซึ่งกันและกัน เพื่อให้สามารถนำทรัพยากร “คน” ในภาควิชามาใช้ให้เกิดประโยชน์สูงสุด เพราะหนึ่งแรงย่อมสู้สองแรงไม่ได้และหลายแรงก็ย่อมสู้ความสามัคคีรวมเป็นหนึ่งเดียวกันไม่ได้

สังคมปัจจุบัน มีการแข่งขันค่อนข้างสูง และมีการเปลี่ยนแปลงตามภาวะเศรษฐกิจและสังคมอย่างรวดเร็ว จึงมีความจำเป็นอย่างยิ่งที่จะต้องหันมาให้ความสำคัญในการพัฒนาบุคลากรของตนให้มีความรู้ ความสามารถ และทำงานร่วมกันเป็นทีมอย่างมีประสิทธิภาพ ภายใต้การสื่อสารและการประสานงานอย่างมีประสิทธิภาพ เพื่อให้องค์กรมีความพร้อมรับทุกความเปลี่ยนแปลงอย่างชาญฉลาดและทันท่วงที นำความสำเร็จบรรลุเป้าหมาย และความเจริญก้าวหน้ามาสู่องค์กร

1. **วัตถุประสงค์**

1. เพื่อให้บุคลากรมีส่วนร่วมในการเรียนรู้และพัฒนาตนเอง หัวข้อ “การเรียนรู้เพื่อการเปลี่ยนแปลง สู่องค์กรอัจฉริยะในยุคเปลี่ยนฉับพลัน”

2. เพื่อให้บุคลากรที่เข้าร่วม เห็นประโยชน์ของการเรียนรู้เพื่อการเปลี่ยนแปลง

3. เพื่อให้บุคลากรที่เข้าร่วมมีความพึงพอใจในการจัดโครงการ

1. **หน่วยงานที่รับผิดชอบ**

### ภาควิชาสรีรวิทยา คณะแพทยศาสตร์ศิริราชพยาบาล

1. **ผู้เข้าร่วมโครงการ** บุคลากรในสังกัดภาควิชาสรีรวิทยา จำนวน 69 คน

* อาจารย์ จำนวน ........ คน
* เจ้าหน้าที่สายสนับสนุน จำนวน ........ คน

1. **วัน เวลา และสถานที่จัดโครงการ**

* วันที่ 14 มีนาคม 2567 เวลา 08.30-16.30 น. ณ ห้องประชุมอาคาร SiMR ชั้น 1 คณะแพทยศาสตร์ศิริราชพยาบาล
* วันที่ 28 มีนาคม 2567 เวลา 13.00-16.00 น. ณ โถงอาคาร SiMR ชั้น 12 คณะแพทยศาสตร์ศิริราชพยาบาล

1. **ค่าใช้จ่าย**

|  |  |  |  |
| --- | --- | --- | --- |
| **ลำดับ** | **รายการ** | **จำนวนเงิน** | **หมายเหตุ** |
| **วันที่ 14 มีนาคม 2567** | |  |  |
| 1. | ค่าอาหารว่างเช้า (รวมเครื่องดื่ม) 80 บาท x 69 คน | 5,520.00 | ปคส. 18/2566 |
| 2. | ค่าอาหารกลางวัน (รวมเครื่องดื่ม) 120 บาท x 69 คน | 8,280.00 | ปคส. 18/2566 |
| 3. | ค่าอาหารว่างบ่าย (รวมเครื่องดื่ม) 80 บาท x 69 คน | 5,520.00 | ปคส. 18/2566 |
| 4. | ค่าวัสดุในการจัดกิจกรรม | 2,000.00 | ตามระเบียบพัสดุ |
| **วันที่ 28 มีนาคม 2567** | |  |  |
| 1. | ค่าอาหารว่างบ่าย (รวมเครื่องดื่ม) 80 บาท x 69 คน | 5,520.00 | ปคส. 18/2566 |

รวมเป็นค่าใช้จ่ายทั้งสิ้น 26,840.00 บาท ( สองหมื่นหกพันแปดร้อยสี่สิบบาทถ้วน )

1. **งบประมาณ**

งบจัดสรรภาควิชาสรีรวิทยา ประจำปีงบประมาณ 2567

1. **ผลที่คาดว่าจะได้รับ**

1) บุคลากรทุกระดับมีส่วนร่วมเรียนรู้ ตระหนักในหน้าที่ของตนเองในฐานะเป็นส่วนหนึ่งของภาควิชา และการบริหารตนเองให้ทำงานร่วมกับผู้อื่นได้อย่างมีประสิทธิภาพ เพื่อรองรับยุคสมัยที่มีการเปลี่ยนแปลงอย่างเฉียบพลัน

2) บุคลากรทุกระดับนำเห็นถึงประโยชน์ และนำแนวคิดหลักในการเรียนรู้เพื่อการเปลี่ยนแปลง ไปพัฒนาตนเองและพัฒนาระบบการทำงาน เพื่อรองรับยุคสมัยที่มีการเปลี่ยนแปลงอย่างเฉียบพลัน

1. **เป้าหมาย ตัวชี้วัดความสำเร็จของโครงการ**
2. บุคลากรภาควิชาสรีรวิทยา เข้าร่วมในโครงการสัมมนาภาควิชา > 90%
3. บุคลากรภาควิชาสรีรวิทยาที่เข้าร่วมโครงการ ตอบแบบสอบถามว่า การเรียนรู้เพื่อการเปลี่ยนแปลง มีประโยชน์หรือมีประโยชน์มาก > 80%
4. บุคลากรภาควิชาสรีรวิทยาที่เข้าร่วมโครงการ มีความพึงพอใจหรือพึงพอใจมาก ต่อการจัดโครงการ > 80%

**กำหนดการ**

**วันพฤหัสบดีที่ 14 มีนาคม 2567**

08.00 – 08.20 น. ผู้เข้าร่วมโครงการ ลงทะเบียน

08.30 - 08.35 น. พิธีเปิดโครงการ

08.35 - 08.40 น. แนะนำวิทยากร อาจารย์ ดร. นายแพทย์บดินทร์ ทรัพย์สมบูรณ์

08.40 - 10.00 น. **หัวข้อที่ 1** : คุณค่าและการเรียนรู้

**หัวข้อที่ 2** : กรอบทักษะแห่งศตวรรษที่ 21

10.00 – 10.20 น. พักรับประทานอาหารว่าง

10.20 – 12.00 น. **หัวข้อที่ 3** : ธรรมชาติการเรียนรู้ และพฤติกรรมของมนุษย์

12.00 – 13.00 น. พักรับประทานอาหารกลางวัน

13.00 – 14.30 น. **หัวข้อที่ 4** : เครื่องมือการเรียนรู้เพื่อการเปลี่ยนแปลง

**หัวข้อที่ 5** : การรู้จักตนเองและผู้อื่น การทำงานร่วมกับผู้อื่นอย่างมีประสิทธิภาพ

14.30 – 14.45 น. พักรับประทานอาหารว่าง

14.45 – 15.35 น. **หัวข้อที่ 6** : การเปลี่ยนแปลงในตนเอง จุดเริ่มต้นของ Creativity ความคิดริเริ่มสรรสร้างสิ่งใหม่ในองค์กร

15.35 - 16.00 น. สรุปเนื้อหา ช่วงถาม-ตอบ และเสนอแนะ

**วันพฤหัสบดีที่ 28 มีนาคม 2567**

13.00 – 13.15 น. ผู้เข้าร่วมโครงการ ลงทะเบียน

13.30 - 14.30 น. **หัวข้อที่ 1** : การแสดงออกซึ่งตนเอง (self expression)

**หัวข้อที่ 2** : การฟังและการสื่อสารอย่างมีประสิทธิภาพ

**หัวข้อที่ 3** : การพัฒนา positive emotion การสร้าง relationship

14.30 – 14.45 น. พักรับประทานอาหารว่าง

14.45 – 15.35 น. **หัวข้อที่ 4** : ธรรมชาติของภาษาและบทสนทนา

**หัวข้อที่ 5** : การเรียนรู้เพี่อการเปลี่ยนแปลงอย่างบูรณาการ

**หัวข้อที่ 6** : ภาวะผู้นำ การโน้มน้าว

15.35 - 16.00 น. สรุปเนื้อหา ช่วงถาม-ตอบ และเสนอแนะ

16.00 น. กล่าวปิดงาน